
                                                 Nr.23/95/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.172/2008 pentru modificarea şi completarea Legii energiei electrice nr. 13/2007, transmisă, în procedură de urgenţă, cu adresa nr.P.L.x 138 din 2 martie 2009.



În raport de obiectul şi conţinutul reglementării, proiectul de lege face parte din categoria legilor organice, la fel cu legea asupra căreia intervine legislativ.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

    Nr.23/95/2009
R A P O R T

asupra proiectului de Lege pentru aprobarea Ordonanţei de urgenţă a Guvernului nr.172/2008 pentru modificarea şi completarea  Legii energiei electrice nr. 13/2007


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.172/2008 pentru modificarea şi completarea  Legii energiei electrice nr. 13/2007, transmisă cu adresa nr.P.L.x 138 din 2 martie 2009, înregistrată la comisie sub nr.23/95 din 3 martie 2009.


Senatul a adoptat proiectul de Lege, în şedinţa din 23 februarie 2009.



Comisia juridică, de disciplină şi imunităţi a avizat favorabil proiectul de lege, cu avizul nr.PL-x 138 din 10 martie 2009.


Consiliul Legislativ, cu avizul nr. 1445 din 18 noiembrie 2008, a avizat favorabil proiectul de lege, formulând observaţii şi propuneri care au fost preluate.


Proiectul de lege are ca obiect de reglementare aprobarea Ordonanţei de urgenţă a Guvernului nr.172/2008 pentru modificarea şi completarea  Legii energiei electrice nr. 13/2007, în scopul împiedicării continuării procedurii de infringement pentru necomunicarea măsurilor naţionale de transpunere a Directivei 2005/89/CE a Parlamentului European şi a Consiliului din 18 ianuarie 2006.


Membrii Comisiei pentru industrii şi servicii au examinat proiectul de lege în şedinţa din 19 septembrie 2012 şi au hotărât, în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, a fost abrogată expres Legea nr.13/2007, iar prevederile Ordonanţei de urgenţă se regăsesc, în mare parte, în noua lege a energiei.



La lucrările comisiei au fost prezenţi 23 de deputaţi din totalul de 28 de membri ai comisiei.
                  
În raport de obiectul şi conţinutul reglementării, proiectul de lege face parte din categoria legilor organice, la fel cu legea asupra căreia intervine legislativ.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă
Consilier parlamentar,
Silvia Vlăsceanu

